b'\n_START_ARTICLE_\nBeb\xc3\xa9\n_START_SECTION_\nUra\n_START_PARAGRAPH_\nBeb\xc3\xa9 pelasi juniorina portugalilaisessa Grupo Sportivo de Louresissa. H\xc3\xa4n pelasi siell\xc3\xa4 vuosina 2001\xe2\x80\x932008. Beb\xc3\xa9 pelasi ensimm\xc3\xa4isen ammattilaiskautensa kaudella 2009\xe2\x80\x932010 portugalilaisessa CF Estrela da Amadorassa. H\xc3\xa4n siirtyi sinne kes\xc3\xa4ll\xc3\xa4 2009 pelaten ennen amat\xc3\xb6\xc3\xb6rin\xc3\xa4 Louresissa. H\xc3\xa4n pelasi siell\xc3\xa4 26 ottelua tehden nelj\xc3\xa4 maalia. H\xc3\xa4nen entinen agenttinsa Gon\xc3\xa7alo Reis kertoi, ett\xc3\xa4 h\xc3\xa4n oli siirtynyt PSV Eindhoveniin ilmaiseksi toukokuussa 2010, mutta PSV kielt\xc3\xa4ytyi siit\xc3\xa4, koska he eiv\xc3\xa4t tunteneet h\xc3\xa4nt\xc3\xa4. H\xc3\xa4n siirtyi Vit\xc3\xb3ria de Guimar\xc3\xa3esiin kes\xc3\xa4ll\xc3\xa4 2010 ilmaisella siirrolla. H\xc3\xa4n allekirjoitti viiden vuoden sopimuksen yhdeks\xc3\xa4n miljoonan euron myyntihinnalla. H\xc3\xa4n ei kuitenkaan pelannut seurassa yht\xc3\xa4k\xc3\xa4\xc3\xa4n ottelua.\n_START_SECTION_\nManchester United\n_START_PARAGRAPH_\n11. elokuuta 2010 vain viisi viikkoa sen j\xc3\xa4lkeen kun h\xc3\xa4n siirtyi Vit\xc3\xb3ria de Guimar\xc3\xa3esiin, h\xc3\xa4n siirtyi Manchester Unitediin. Siirto toteutui 16. elokuuta ja h\xc3\xa4net n\xc3\xa4ytettiin medialle seuraavana p\xc3\xa4iv\xc3\xa4n\xc3\xa4 yhdess\xc3\xa4 muiden uusien hankintojen, Javier Hern\xc3\xa1ndezin ja Chris Smallingin, kanssa._NEWLINE_6. syyskuuta 2010 h\xc3\xa4net valittiin ManUn 25 pelaajan joukkueeseen Mestarien liigaan. H\xc3\xa4n teki debyyttins\xc3\xa4 seurassa 22. syyskuuta tullessaan vaihdosta kent\xc3\xa4lle 74 minuutilla 5\xe2\x80\x932-voitossa Scunthorpesta Englannin liigacupissa. 2. lokakuuta h\xc3\xa4n teki Valioliiga-debyyttins\xc3\xa4 tullessaan kent\xc3\xa4lle ottelun 80 minuutilla 0\xe2\x80\x930-tasapeliss\xc3\xa4 Sunderlandia vastaan. H\xc3\xa4nen ensimm\xc3\xa4inen aloituksensa tuli Wolvesia vastaan liigacupin nelj\xc3\xa4nnell\xc3\xa4 kierroksella 26. lokakuuta, jossa h\xc3\xa4n teki ensimm\xc3\xa4isen maalinsa, Unitedin ensimm\xc3\xa4isen 3\xe2\x80\x932-kotivoitossa. H\xc3\xa4nen ensimm\xc3\xa4inen Mestarien liiga -maalinsa tuli h\xc3\xa4nen Mestarien liiga -debyytiss\xc3\xa4\xc3\xa4n h\xc3\xa4nen tehty\xc3\xa4\xc3\xa4n 3\xe2\x80\x930-vierasvoiton viimeisen maalin Bursasporista 2. marraskuuta. 19. helmikuuta h\xc3\xa4n pelasi t\xc3\xa4ydet 90 minuuttia 1\xe2\x80\x930-kotivoitossa Crawley Townista FA Cupin viidennell\xc3\xa4 kierroksella.\n_START_SECTION_\nBe\xc5\x9fikta\xc5\x9f, Benfica, Eibar, ym.\n_START_PARAGRAPH_\n15. kes\xc3\xa4kuuta 2011 h\xc3\xa4net lainattiin kauden mittaisella sopimuksella turkkilaiseen Be\xc5\x9fiktasiin. T\xc3\xa4m\xc3\xa4n j\xc3\xa4lkeen h\xc3\xa4n on pelannut Benficassa sek\xc3\xa4 useissa portugalilaisissa ja espanjalaisissa seuroissa lainalla. Vuodesta 2016 h\xc3\xa4n on edustanut espanjalaista Eibaria.'